Diari Oficial de la Generalitat Valenciana


Sumari del DOGV 5227, del 27-03-2006 (2006/3068)

Informació pública de l'aprovació del projecte d'urbanització del programa d'actuació integrada la Joia.
--------------------------------------------------------------------------------------------------------

### Dades del document

Número de DOGV
:   5227

Data del DOGV
:   27-03-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/3068


Organisme emissor
:   Ajuntament de Borriana

Tipus de document
:   Anunci

Informació pública de l'aprovació del projecte d'urbanització del programa d'actuació integrada la Joia. [2006/Q3068]  
L'Alcaldia Presidència, el 13 de febrer de 2006, ha adoptat la resolució que té la part dispositiva següent:   
Primer  
Aprovar el projecte d'urbanització corresponent al programa d'actuació integrada per al desenvolupament del sector de sòl urbanitzable industrial la Joia, amb un pressupost de 782.182,79 euros (EM + 19% GG i BI, sense IVA), i condicionar-ne l'execució a les disposicions previstes en l'acord d'aprovació del programa d'actuació integrada i les següents que consten en l'informe de l'enginyer municipal de 27 de gener de 2006:  
. Abans de l'inici de les obres (acta de comprovació del replanteig) s'hauran d'aportar els convenis formulats amb les companyies subministradores (Iberdrola, Teléfonica, etc.).  
. A part de les condicions tècniques fixades en l'acord d'aprovació del programa, s'estableix el següent:  
De conformitat amb els condicionaments del programa adjudicat, s'executarà una rotonda de connexió entre els vials de les Monges i la carretera de Nules; a l'efecte de la qual s'incorpora el plànol de definició de les obres a realitzar, que satisfan funcionalment els condicionaments de connexió exigits per la Divisió de Carreteres en el seu informe previ a l'adjudicació del programa d'actuació integrada, els quals els realitzarà l'urbanitzador, sense sobrecost del programa.  
Així mateix, es modificarà la connexió d'aigua potable, que es prendrà des de la conducció general PE 315 que discorre al costat de la ronda de circumval·lació, d'acord amb les especificacions de la companyia subministradora, i es deixarà la corresponent previsió d'enllaç per a les unitats d'execució confrontants.  
Aquestes actuacions no excedeixen de l'àmbit del programa d'actuació integrada i s'executaran sense sobrecost del projecte, tal com s'ha indicat, sense perjudici de la gestió, si escau, per part de l'urbanitzador, del corresponent cànon d'urbanització per a la seua futura repercussió sobre els àmbits urbanístics confrontants.   
. En relació amb la condició fixada en l'acord d'aprovació del programa, sobre l'assistència i direcció tècniques durant l'execució de les obres, caldrà atenir-se als següents punts:  
1. La direcció facultativa la designarà l'ajuntament, a proposta de l'urbanitzador. L'ajuntament es reserva la facultat de rebutjar aquesta proposta, per raons d'incompatibilitat, incapacitat o d'oportunitat, degudament justificades, si n'hi havia.  
2. L'urbanitzador proposarà així mateix una assistència tècnica per a garantir el correcte seguiment i control de les obres. El nomenament el ratificarà igualment l'ajuntament, i seran aplicables les cauteles i reserves expressades en el punt anterior.  
3. La proposta d'assistència tècnica contindrà com a mínim, les següents especificacions:  
. Nom de l'empresa i del personal tècnic d'enllaç.  
. Pla de controls inclosos en la prestació (alineacions, rasants, materials, execució de terraplens i ferms, obres de fàbrica, seguretat i salut, escomeses, revisió amb TV de canalitzacions, etc.).  
. Pressupost, detallant costos de controls i d'assistència, justificant el seu import en relació amb les quanties habituals de control de qualitat i l'abast de la prestació (mínim 1% sobre PIM afectat).  
4. L'assistència tècnica cursarà informes periòdics i resultats dels controls a la direcció facultativa i a l'ajuntament, de manera sistemàtica i simultània. L'ajuntament podrà formular les instruccions pertinents a l'assistència tècnica, amb coneixement de la direcció, amb la finalitat de garantir l'efectiu seguiment i control de les obres.  
5. De conformitat amb el que estableix el programa, el cost de les actuacions descrites anirà a càrrec dels costos previstos en la proposició juridicoeconòmica, i l'ajuntament en supervisarà el compliment i la liquidació de manera similar al de les certificacions i liquidació de les obres.  
. Seran aplicables les disposicions relatives al replanteig, control i recepció de les obres establides en la legislació de contractes de l'Estat.  
. S'aportarà còpia en suport magnètic adequat als mitjans informàtics municipals de l'oportú projecte d'urbanització, tant de la seua documentació gràfica com escrita, i de la informació de l'obra realment realitzada.  
Segon  
Trametre el projecte d'urbanització a la Conselleria d'Obres Públiques, Urbanisme i Transports, en compliment del que disposa l'article 59.3 Llei Reguladora de l'Activitat Urbanística.  
Tercer  
Publicar l'aprovació definitiva en el Diari Oficial de la Generalitat Valenciana, tal com disposa l'article 34 de la Llei 6/1994.  
Quarta  
Contra la present resolució, com a acte que posa fi a la via administrativa escau interposar, en el termini d'un mes comptador des de la seua notificació, recurs potestatiu de reposició davant aquest ajuntament, o, en el termini de dos mesos, recurs contenciós administratiu davant el jutjat d'aquesta jurisdicció de Castelló de la Plana, de conformitat amb el que disposa l'article 116.1 de la Llei 30/1992, de 26 de novembre, i l'article 46 de la Llei 29/1998, de 13 de juliol.  
Burriana, 3 de març de 2006.. L'alcalde: Alfonso Ferrada Gómez.